Не сакрэт, што ў любым відзе дзейнасці, асабліва на першапачатковых этапах, вельмі важную ролю адыгрывае жаданне праявіць сябе, паказаць, чаго ты варты. Для маладых навукоўцаў з ВНУ нашай краіны ўжо каторы год добрым стымулам да самаўдасканалення з’яўляецца ўдзел у Рэспубліканскім конкурсе навуковых работ студэнтаў. Сёлета ў васямнаццаты раз былі вызначаны аўтары лепшых прац з усёй рэспублікі, і вельмі прыемна, што ў лі- ку лаўрэатаў – нядаўняя выпускніца факультэта пачатковай адукацыі БДПУ Алеся АБЧЫНЕЦ. І яшчэ больш прыемна, што ўрачыстая цырымонія ўзнагароджвання пераможцаў конкурсу праходзіла ў сценах нашай alma mater.